۱۴۴۶-۵-۲۷ تاریخ نشر شوی خبرونه مرکزی ریاست چین هېواد کې د افغانستان سره د بشری مرستو او همکاریو د دوام او پیاوړتیا په موخه ناسته ترسره شوه نن جمعه د جمادی الأولی د میاشتې پر ٢٧مه، د افغانی سرې میاشتې سرپرست عمومی رئیس ښاغلی شیخ الحدیث شهاب الدین دلاور او ورسره مل پلاوی چین هېواد ته د خپل سفر په ترڅ کې د نړیوال فدراسیون د اسیا څانګې له مسٸول ښاغلی الکساندر متیو سره په افغانستان کې د بشردوستانه مرستو او همکاریو د پیاوړتیا په موخه ناسته ترسره کړه. ناسته کې د افغانی سرې میاشتې سرپرست عمومی رئیس ددې خیریه ملی ټولنې د فعالیتونو، لاسته راوړنو او په بېلابېلو برخو کې د خپلو بشرپالو خدماتو په اړه هر اړخیز او تفصیلی معلومات وړاندې کړل، نوموړی په خپلو خبرو کې په افغانستان کې د بشری وضعیت او د نړیوالو مرستندویه ادارو د مرستو د اغیزمنتیا په اړه د وینا ترڅنګ د طبیعی پېښو له امله د زیانمنو د ملاتړ او د ژمی په موسم کې د ناچاره او اړمنو وګړو د لاسنیوی په پار د بېړنیو او اړینو مرستو برابرولو غوښتنه وکړه. ورپسې ښاغلی متیو د افغانی سرې میاشتې د بشرپالو خدماتو او فعالیتونو د ستاینې ترڅنګ یادونه وکړه چې مونږ د سرې میاشتې د ملاتړ په برخه کې بشپړه ژمنتیا لرو او بشری ستونزو د حل په برخه کې یې د ګډو هڅو او دوامداره مرستو ترسره کولو ژمنه وکړه. دواړو خواوو د راتلونکی لپاره د ګډو همکاریو په برخه کې د نوو پلانونو په تړاو هم هر اړخیز بحث ترسره کړ.